《邀沈清溪赵雪舟马百愚登楼次百愚韵》
明代·何景明

村居邀客惭供给，且为青山一倚楼。十里沙平遥对酒，百年地迥更逢秋。

城中车马何人到，水曲风烟尽日留。无柰天涯归思切，孤帆八月下长洲。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。